stanford-oval/wikipedia huggingface dataset:
Aang
Aang animaatiosarjoissa > Avatar > Kirja 1: Vesi

Sadan vuoden jälkeen, kaksi Eteläisen vesiheimon lasta, Katara ja Sokka, löysivät hänet. Mutta Tulikansan karkotettu prinssi Zuko huomasi myös asian. Aang lähti Etelänavalta heimon turvallisuuden vuoksi, mutta Katara ja Sokka lähtivät hänen mukaansa. Aang ja hänen ystävänsä saapuvat Eteläisen tuulitemppelin, josta he löytävät ainoan elävän lentolemurin, Momon. Tällöin Aang saa myös selville Tulikansan tappaneen muut tuulentaitajat, mukaan lukien Gyatson.
Aang kuulee myöhemmin Avatar Rokun hengeltä kuinka hänen opittava hallitsemaan kaikkia voimia ennen ensi kesää, koska silloin tulentaitajien voimia vahvistava Sozinin komeetta ohittaa jälleen planeetan. Pohjoisessa vesiheimossa Aang ja Katara oppivat vedentaitamista mestari Pakkulta. Aangin pelastettua heimon Merihenki Lan avustuksella Tulikansan hyökkäykseltä, Pakku antaa Kataralle tehtäväksi opettaa Aangille loput vedentaitamistekniikat. Tämän jälkeen Aang ystävineen matkustaa Maan valtakuntaan, jotta tämä voisi oppia maantaitamista.
Aang animaatiosarjoissa > Avatar > Kirja 2: Maa

Aang opiskelee maantaitamista Toph Beifongin avulla nähtyään näyn tästä Sumuisella suolla. Matkan aikana heitä jahtaa Tulikansan prinsessa Azula sekä tämän ystävät Mai ja Ty Lee. Löydettyään tiedon Mustan auringon päivästä maanalaisesta henkien kirjastosta, Aang ystävineen päättää lähteä Maan valtakunnan pääkaupunkiin, Ba Sing Seihin, kertomaan tiedostaan Maan valtiaalle. Mutta kirjastossa käymisen aikana, hiekantaitajat olivat kaapanneet Appan.
Kun he lopulta saapuvat Ba Sing Seihin, he pysäyttävät ulkomuurin murtamista yrittävän Tulikansan poran. Uhan pysäyttämisen jälkeen Appan etsimistä sekä Maan valtiaan puheille pääsemistä häiritsee kaupungin salainen poliisiyksikkö, Dai Li, jota johtaa Long Feng. Mutta löydettyään Appan Aang ja hänen ystävänsä paljastavat Maan valtiaalle Long Fengin juonittelut ja saavat tämän tuen Mustan auringon päivänä tehtävään hyökkäykseen.
Pian tämän jälkeen Aang tapaa gurun, joka voi opettaa häntä avaamaan kehonsa seitsemän chakraa voimakkaan "Avatar-tilan" haalintaan saamiseksi. Mutta yrittäessään avata viimeistä chakraa, hän näkee näyn vaaraan joutuneesta Katarasta ja päättää palata Ba Sing Seihin. Siellä hän lopulta avaa chakran tajutessaan Zukon, Azulan ja Dai Lin ylivoiman. Mutta hänen siirtyessä Avatar-tilaan, Azula iskee häntä salamalla, asettaen Avatarin kiertokulun katkeamisen uhan alle. Katara kuitenkin estää hänen kuolemansa Pohjoisnavalta saamansa henkien veden avulla.
Aang animaatiosarjoissa > Avatar > Kirja 3: Tuli

Kolmannella ja viimeisellä kaudella Aang on kykenemätön käyttämään Avatar-tilaa. Vaikka Aang oli aluksi vastahakoinen, hän hyväksyy, että hänen on uskoteltava muulle maailmalle olevansa kuollut, kunnes ystävineen tekee hyökkäyksen Tulimaan pääkaupunkiin. Hyökkäys kuitenkin epäonnistui, koska Azula oli odottanut sitä. Kuitenkin Zuko päättää muuttua kapinoimalla isäänsä vastaan ja ryhtymällä Aangin tulentaitajaopettajaksi. Aang ja Zuko myös vahvistavat kykjään maailman kahden viimeisen lohikäärmeen avustuksella.
Kauden lopussa Aang tuntee vastahakoisuutta Tulen valtias Ozain tappamista kohtaan munkkien opetusten vuoksi. Hän kävelee unissaan tuntemattomalle saarelle ja ottaa yhteyden neljään edeltäjäänsä, joista kaikki ovat sitä mieltä, että Aangin on pakko tappaa Ozai. Mutta huomatessaan saaren olevan todellisuudessa yksi leijonakonnista, taitajien olemassaolosta vastuussa olevista olennoista, Aang saa tältä kyvyn leijonakonnien kauan sitten harjoittamaa voimantaitamista. Saatuaan Avatar-tilan takaisin hallintaansa, Aang käyttää voimantaitamista poistaakseen Ozain tulentaitamisvoimat, tehden hänet vaarattomaksi ja lopettaen Satavuotisen sodan. Myöhemmin Tulimaan pääkaupungissa Aang nähdään uudeksi Tulen valtiaaksi kruunatun Zukon vieressä näiden luvatessa palauttaa maailmaan tasapaino. Sarja päättyy Aangin rentoutuessa Ba Sing Seissä Irohin teekaupassa, missä Aang ja Katara suutelevat.
Aang animaatiosarjoissa > The Legend of Korra

Aang perusti yhdessä vaiheessa Zukon kanssa Kansakuntien yhdistyneen tasavallan. Seuraavien vuosien aikana hän myös meni naimisiin Kataran kanssa ja he saivat kolme lasta: Bumi (nimetty Aangin vanhan ystävän mukaan), Kya (nimetty Kataran kuolleen äidin mukaan) ja Tenzin. Hän kasvatti myös itselleen leuanalusparran, mikä nähtiin takaumakohtauksissa, valokuvissa sekä hänen aikuista versiotaan esittävissä patsaissa.
Avatar-tilassa oleminen jäävuoren sisällä vuosisadan ajan imi paljon Aangin elinvoimaa. Hän ei tuntenut sen vaikutuksia ennen kuin täytti 50 vuotta. Aang kuoli lopulta biologisesti 66-vuotiaana, eikä elänyt näkemään ainuttakaan lapsenlapsistaan, joista tuli voimakkaita tuulentaitajia. Ennen kuolemaansa Aang oli antanut Valkoisen Lootuksen seuralle tehtäväksi etsiä ja opastaa seuraavaa Avataria. Seuraavaksi Avatariksi syntyi Eteläiseen vesiheimoon nainen nimeltä Korra.
Junkkarinjärvi (Kouvola)

| Junkkarinjärvi |
| --- | --- |

Valtiot:  Suomi
Maakunnat:  Kymenlaakso
Kunnat:  Kouvola (Anjalankoski)
Koordinaatit:  60°41′53″N, 26°44′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kymijoen alaosan alue (14.11)
Laskujoki:  Juotijoki 
Taajamat:  Junkkari
Järvinumero:  14.117.1.001
Mittaustietoja
Pinnankorkeus:  21,5 m  
Pituus:  1,7 km  
Leveys:  1,6 km  
Rantaviiva:  7,28685 km  
Pinta-ala:  1,41048 km²   
Tilavuus:  0,00119771 km³ 
Keskisyvyys:  0,85 m  
Suurin syvyys:  1,46 m  
Saaria:  ei saaria 
 fiJunkkarinjärvi 
Junkkarinjärvi  on Kymenlaaksossa Kouvolan Anjalankoskella, Anjalassa sijaitseva järvi.
Maantietoa

Järven pinta-ala on 141 hehtaaria eli 1,4 neliökilometriä, se on 1,7 kilometriä pitkä ja 1,6 kilometriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 1,2 miljoonaa kuutiometriä, jolloin sen keskisyvyydeksi tulee 0,9 metriä. Sen suurin syvyys on 1,5 metriä ja tämä kohta sijaitsee järven keskellä . Sen rantaviivan pituus on 7,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kymijoen alaosan alueella (14.11), jonka Joutsenjoen valuma-alueeseen (14.117) se kuuluu. Järven vedenpinnan korkeus on 21,5 metriä mpy.
Aiheesta muualla

Tahkokorpi, Mirjam & Korhonen, Antti-Jussi: Luonto muutti Heikki Tonterin kotijärven äkkiä täysin – ennen Junkkarinjärven pystyi ylittämään kahlaamalla, nyt siinä voi uida yle.fi.  2.6.2021. Helsinki:  YLE. Viitattu 26.5.2024.
Junkkarinvuori ymparisto.fi.  23.2.2023. Helsinki:  ELY-keskukset. Viitattu 24.5.2024.
(14.1)
Amerikan Anita

| Amerikan Anita |
| --- | --- |
 Sarjan alkutunnus
Tyyli:  tosi-tv
Kestoaika:  42 minuuttia
Alkuperämaa:   Suomi
Esitetty:  29. syyskuuta 2016 – 17. marraskuuta 2016
Tuotantokausia:  1
Jaksoja:  8
Tuotanto
Tuottaja(t):  Vesa Olsson
Ohjaaja(t):  Vera Olsson
Käsikirjoittaja(t):  Kati Kanerva Vera Olsson
Leikkaaja(t):  Maria Haipus Pauliina Saloranta
Tuotantoyhtiö(t):  Aito Media
Amerikan Anita on suomalainen tositelevisiosarja, jossa seurataan kauneusyrittäjä Anita Rincónin uraa ja elämää Yhdysvalloissa.
Seitsemännessä jaksossa Anita Rincónin fania näyttelee näyttelijä Tom Deakman.
Jaksot

| # | Jakson nimi | Ensiesitys Suomessa |
| --- | --- | --- |
| 1. | Assari Suomesta | 29.9.2016 |
| 2. | Katastrofaalinen ripsilanseeraus | 6.10.2016 |
| 3. | Anitan kuvausdieetti | 13.10.2016 |
| 4. | Kynsilakkakuvausten seksikkäät miehet | 20.10.2016 |
| 5. | Assarin bikiniyllätys | 27.10.2016 |
| 6. | Managerille kenkää | 3.11.2016 |
| 7. | Miljoonakatsojien edessä Miamissa | 10.11.2016 |
| 8. | Tulikoe bikinimuotiviikoilla | 17.11.2016 |
Aiheesta muualla

Amerikan Anita Aito Media. Arkistoitu 21.10.2016. Viitattu 21.10.2016.
Amen break

Amen break on nopeatempoinen, noin kuusi sekuntia pitkä neljän tahdin rumpusoolo, josta on tullut yksi populaarimusiikin käytetyimmistä sampleista. Se on peräisin soul- ja funk-yhtye The Winstonsin 1969 levyttämästä "Amen, Brother" -instrumentaalikappaleesta. Kappale oli versiointi vanhasta gospel-klassikosta, ja se julkaistiin alun perin seitsemäntuumaisen "Color Him Father" -vinyylisinglen B-puolena.
Soinniltaan se on vahvasti kompressoitu, mikä teki sen pätkimisestä ja muokkaamisesta samplereilla helppoa.
Amen break nousi suosioon hip hop -artistien piireissä 1980-luvun lopulla, minkä jälkeen sitä on käytetty hyvin laajasti elektronisessa musiikissa. Se tunnetaan erityisesti jungle-musiikin keskeisenä elementtinä ja on olennainen osa myös siitä kehittyneitä musiikkityylejä kuten drum'n'bassia ja breakcorea.
Kuten monilla muilla sampleilla, Amen breakin tekijänoikeuksien tila on ollut epäselvä. Tekijänoikeusmaksuja sen käytöstä ei ole saanut The Winstonsin rumpali Gregory Sylvester Coleman eikä myöskään kappaleen säveltäjä Richard Lewis Spencer.
Rumputabulatuuri

Alla on Amen breakin ensimmäinen tahti rumputabulatuurein esitettynä. R on ride- eli komppisymbaali, S on snare eli virvelirumpu ja B on bassorumpu.
ride        |R-R-R-R-R-R-R-R-|
virveli     |----S--S-S--S--S|
bassorumpu  |B-B-------BB----|
Aiheesta muualla

"Can I Get An Amen?" – äänidokumentti Amen breakin historiasta ja tekijänoikeuksista (Arkistoitu – Internet Archive) (englanniksi) (Youtube, Archive.org)
Anne-Sophie Barthet

Anne-Sophie Barthet
Anne-Sophie Barthet (s. 23. helmikuuta 1988 Toulouse) on ranskalainen alppihiihtäjä.
Barthet'n ensimmäinen kilpailu alppihiihdon maailmancupissa oli Söldenissä 22. lokakuuta 2005. Maailmancupin pisteille hän sijoittui ensimmäisen kerran Aspenin pujottelussa joulukuussa 2005. Kymmenen parhaan joukkoon hän sijoittui ensimmäisen kerran oltuaan kuudes Aspenin pujottelussa 29. marraskuuta 2009. Ensimmäisen palkintosijansa hän saavutti oltuaan kolmas Soldeun alppiyhdistetyssä 28. helmikuuta 2016.
Barthet sijoittui olympialaisten pujottelussa 34:nneksi Torinossa 2006 ja 26:nneksi Vancouverissa 2010. Åren MM-kilpailuissa 2007 hän sijoittui 22:nneksi superalppiyhdistetyssä. Val d'Isèren MM-kilpailuissa 2009 hän oli pujottelussa 19:s. Garmisch-Partenkirchenin MM-kilpailuissa 2011 hän oli pujottelussa 14:s ja suurpujottelussa 19:s. Schladmingin MM-kilpailuissa 2013 hän sijoittui superalppiyhdistetyssä 16:nneksi. Sotšin olympialaisissa 2014 hän oli suurpujottelussa 14:s ja pujottelussa 18:s. Sankt Moritzin MM-kilpailuissa 2017 hän sijoittui alppiyhdistetyssä 12:nneksi. Åren MM-kilpailuissa 2019 hän oli alppiyhdistetyssä yhdestoista.
Vuonna 2007 hän otti pronssia Ranskan mestaruuskisoissa suurpujottelussa sekä syöksylaskussa. Hän voitti 2011 Ranskan-mestaruuden superalppiyhdistetyssä ja oli kolmas suurpujottelussa. Vuonna 2012 hän sai hopeaa syöksylaskussa ja supersuurpujottelussa sekä pronssia suurpujottelussa. Vuonna 2014 hän sai hopeaa suurpujottelussa, 2016 kultaa syöksylaskussa ja pronssia suurpujottelussa.
Aiheesta muualla

Anne-Sophie Barthet'n kotisivut
Andienkirvinen

| Andienkirvinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Västäräkit Motacillidae
Suku::  Kirviset Anthus
Laji::  bogotensis
Kaksiosainen nimi
 Anthus bogotensis  (P.L. Sclater, 1855) 

Katso myös
   Andienkirvinen Wikispeciesissä   Andienkirvinen Commonsissa 
Infobox OKNimi-testi OKIUCN-testi OK: 
Andienkirvinen (Anthus bogotensis) on eteläamerikkalainen varpuslintu. Sen elinympäristö käsittää Andien alueen Venezuelan luoteisosista Boliviaan ja Luoteis-Argentiinan Tucumániin. Philip Lutley Sclater kuvaili lajin holotyypin Kolumbian Santa Fe de Bogotásta 1855.
Amen 2

| Amen 2 Mikko Joensuu |
| --- | --- | --- |

Studioalbumin tiedot
 Julkaistu: 11. marraskuuta 2016
 Formaatti: CD, LP
 Tyylilaji: indie rock, brittipop, psykedeelinen musiikki, gospel, country, folk
 Kesto: 76.49
 Levy-yhtiö: Svart
Mikko Joensuun muut julkaisut
| Amen 1 2016 | Amen 2 2016 | Amen 3 2017 |
Singlet albumilta Amen 2
 ”Drop Me Down” Julkaistu: 30. syyskuuta 2016
Amen 2 on Mikko Joensuun toinen studioalbumi sekä kolmiosaisen Amen-albumisarjan toinen osa. Se julkaistiin 11. marraskuuta 2016 levymerkillä Svart Records. Albumi käsittelee uskosta luopumista ja musiikillista sekä sanoituksellista vapautumista. Albumi on edeltäjäänsä suurempi ja musiikillisesti elektronisempi. Joensuu itse on luonnehtinut albumia poplevyksi.
Huhtikuussa 2017 Joensuulle myönnettiin albumista sekä sen edeltäjästä Teosto-palkinto.
Vastaanotto

| 0 | 1 | 2 |
| --- | --- | --- |
Helsingin Sanomat : 
Inferno : 
Savon Sanomat : 
Soundi : 

Albumi sai erinomaisen vastaanoton. Helsingin Sanomien Ilkka Mattila antoi albumille neljä tähteä viidestä, eikä pitänyt albumia vaikeasta teemastaan huolimatta raskaana. Infernon Mikko Malm luonnehti teosta koskettavaksi, ”täydeksi napakympiksi”. Savon Sanomien Arttu Seppänen antoi albumille neljä tähteä viidestä. Hän sanoi albumin olevan edeltäjäänsä vahvempi kokonaisuus, joka yhdistelee onnistuneesti countrya, folkmusiikkia, gospelia ja indie rockia. Soundin Antti Granlund antoi albumille täydet viisi tähteä, ja sanoi albumisarjaa suomalaisessa musiikissa verrattomana kokonaisuutena, ja piti useita genrejä yhdistelevää ja meluisaa albumia pohjimmiltaan tarttuvana ja melodisena poplevynä.
Kappaleet

Drop Me Down – 7.22
Dying Rain – 7.55
No One Knows – 4.52
What Have I Done – 8.53
Sunshine – 9.04
There Used to Be a Darkness – 11.19
Golden Age of the Lowland – 6.42
I Gave You All – 20.36
Andienkissa

| Andienkissa |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Kissaeläimet Felidae
Suku::  Leopardus
Laji::  jacobita
Kaksiosainen nimi
 Leopardus jacobita  (Cornalia, 1865) 
Synonyymit
 Felis jacobita Cornalia, 1865  Oreailurus jacobita (Cornalia, 1865)  Oreailurus jacobitus (Cornalia, 1865) 
 Andienkissan levinneisyysalue
Katso myös
   Andienkissa Wikispeciesissä   Andienkissa Commonsissa 
Infobox OKNimi-testi OKIUCN-testi OK: 
Andienkissa eli vuoristokissa (Leopardus jacobita) on pieni kissaeläin, jonka elinaluetta ovat Etelä-Amerikan Andit. Se on suunnilleen kesykissan kokoinen, mutta sen häntä on pitempi ja tuuheampi. Häntä on raidallinen, pitkäkarvainen turkki hopeanharmaa, juovikas ja täplikäs. Se on huonoimmin tunnettuja ja harvinaisimpia kaikista kissaeläimistä. Lähes kaikki havainnot siitä on tehty muutamasta tarkkailusta luonnosta sekä kuolleiden eläinten nahkoista. Yhtään andienkissaa ei ole eläintarhoissa. Sen arvellaan elävän vain Andeilla Perussa, Boliviassa, Chilessä ja Argentiinassa. Ne elävät yleensä vähintään 3 000–5 000 metrin korkeudessa puurajan yläpuolella.
Koska ne elävät korkealla vuoristossa, ihmisten asuttamat laaksot erottavat niiden populaation sirpaleiseksi, jolloin vähäinenkin metsästys voi olla hyvin vahingollista. Chilessä ja Boliviassa niitä surmataan paikallisten uskomusten vuoksi.
Conservation Internationalin (CI) tutkija Jim Sanderson on tutkinut andienkissoja. Hän näki ja kuvasi yhden Chilessä 1998 lähellä maan Perun-vastaista pohjoisrajaa. Myöhemmin 2004 hän löysi yhden Boliviasta, ja se sai lähettimellä varustetun pannan. Andean Cat Alliancessa toimiva Lilian Villalba johtaa laajaa tutkimusohjelmaa, johon kuuluu radiotelemetrian avulla tehtyjä tutkimuksia vuosina 2001–2006 Khastorin seudulla Etelä-Boliviassa.
Anders Østergaard

| Anders Østergaard> Henkilötiedot |
| --- | --- |
Syntynyt: 1965 Tanska
Aiheesta muualla
IMDb 
Elonet
Anders Østergaard on tanskalainen dokumenttielokuvaohjaaja ja käsikirjoittaja. Østergaardin elokuva Burma VJ (Burma VJ - Reporting From a Closed City) on osa Yleisradion Dokumenttiprojektin kolmasulottuvuus.fi-ohjelmistoa.
Aiheesta muualla

http://burmavjmovie.com/
Andersenin lentotukikohta

B-52-pommikoneita ja taustalla KC-135-ilmatankkauskoneita Andersenin lentotukikohdassa.
Andersenin lentotukikohta (engl. Andersen Air Force Base) on Yhdysvaltain ilmavoimien lentotukikohta Guamilla, jota alettiin varustaa 1944 sen jälkeen, kun Yhdysvallat oli vallannut saaren japanilaisilta.
Aiheesta muualla

Wikimedia Commonsissa on kuvia tai muita tiedostoja aiheesta .
Andersenin lentotukikohta (Form 5010 PDF) (englanniksi)
American Film Institute

American Film Instituten elokuvateatteri Silver Springissä Marylandissä.
American Film Institute, lyhennettynä AFI, (suom. Yhdysvaltain elokuvainstituutti) on itsenäinen, ei-kaupallinen organisaatio, joka perustettiin vuonna 1967. Se ei keskity pelkästään elokuviin vaan myös televisio- ja video-ohjelmiin.
AFI on jakanut vuodesta 1973 lähtien elämäntyöpalkintoa (AFI Life Achievement Award) elokuva-alalla ansioituneille henkilöille.
Vuosina 1998–2008 AFI julkaisi 100-vuotissarjaa (engl. AFI 100 Years... series), jonka tarkoituksena on muistaa yhdysvaltalaisen elokuvan historiaa ja herättää mielenkiintoa sitä kohtaan.
Vuodesta 2000 lähtien AFI on palkinnut vuosittain kymmenen elokuvaa ja kymmenen televisiotuotantoa omilla AFI-palkinnoillaan.
Aiheesta muualla

AFI:n kotisivu
Amerikan Psyko

| Amerikan Psyko> American Psycho |
| --- | --- |

Alkuperäisteos
Kirjailija:  Bret Ellis
Kieli:  englanti
Genre:  postmodernismi, satiiri
Kustantaja:  Vintage Books
Julkaistu:  1991
Sivumäärä:  399
ISBN:  978-0-679-73577-9
Suomennos
Suomentaja:  Erkki Jukarainen
Kustantaja:  1.–3. p. Pikku-idis 4.– p. Tammi
Julkaistu:  1993
Ulkoasu:  sidottu
Sivumäärä:  448
ISBN:  952-9589-09-3
Löydä lisää kirjojaKirjallisuuden teemasivulta
Amerikan Psyko (engl. American Psycho) on Bret Easton Ellisin vuonna 1991 kirjoittama romaani. Kirja on ensimmäisessä persoonassa kirjoitettu fiktiivinen tarina rikkaasta newyorkilaisesta nuorukaisesta, joka päivisin viettää laatuaikaa New Yorkin yläluokkaan kuuluvien ystäviensä seurassa ja öisin ruokkii pakkomielteistä tahtoaan tappaa ihmisiä.
Amerikan Psykon väkivallan kuvaaminen herätti ilmestymisaikanaan runsaasti kielteistä julkisuutta. Monet kirjan murhakohtauksista sisältävät silpomista, minkä lisäksi kirjan päähenkilö myös valmistaa ruuaksi tappamiensa ihmisten ruumiita.
Kirjan ilmestyminen yritettiin tämän vuoksi estää Yhdysvalloissa, ja lisäksi sen myyminen on satunnaisesti ollut kiellettyä Saksassa vuosien 1995–1999 välillä. Australiassa kirjaa saa myydä vain yli 18-vuotiaille muoviin käärittynä.[lähde? ]
Kirjasta on tehty myös elokuva Amerikan psyko vuonna 2000.
Esseekirjassaan White Ellis sanoo: "Patrick Bateman oli monessa mielessä minä." Hän on sijoittanut siihen oman elämänsä tapahtumia, kuten sen, että hän asui samassa talossa kuin Tom Cruise ja tapasi tämän joitakin kertoja hississä.
Alun perin kirjasta oli tarkoitus tulla tavanomainen realistinen aikalaiskuvaus ahneuden kulttuurissa elävästä Batemanista. Tavattuaan muutamia äskettäin kauppakorkeakoulusta valmistuneita kukkoilevia tuttaviaan hän muutti päähenkilön sarjamurhaajaksi. Tommi Melender sanoo esseessään Parnassossa: "Pidäkkeettömästä rahanhimosta ei ole pitkää askelta pidäkkeettömään verenhimoon." Kirjan ollessa vielä käsikirjoitusvaiheessa tapahtui New Yorkin pörssiromahdus, josta kirjan tapahtumat sitten alkavat.
Ellisin kustantaja Simon & Schuster ei julkaissut kirjaa, vaan julkaisijaksi tuli sattuman kautta Random House. Ellis itse piti kirjaansa mustana komediana eikä ymmärtänyt S&S:n päätöstä. "Minua itseäni taide ei ole ikinä loukannut", Ellis kirjoittaa Whitessa.
Juoni

Kirjan tapahtumapaikka on New Yorkin Manhattan, ja sen tapahtuma-aika on vuoden 1987 aprillipäivästä vuoteen 1989. Sen päähenkilönä toimii nuori, varakas pankkiiri Patrick Bateman. Tarinan edetessä 26-vuotias Patrick kertoo jokapäiväisistä toimistaan, aina kuulumisesta New Yorkin yläluokan eliittiin yöaikaan suorittamiinsa raakoihin murhiin asti.
Ensimmäinen kolmannes kirjasta ei sisällä väkivaltaa, vaan se käsittelee Batemanin tyypillisiä perjantai-iltoja, jotka hän viettää ystäviensä seurassa kierrellen yöklubeja, käyttäen kokaiinia ja alkoholia, kritisoiden ympärillä olevien ihmisten vaatetusta, vaihdellen muotisuosituksia ja keskustellen asialliseen etikettiin liittyvistä asioista.
Toisen kolmanneksen alkaessa Patrick alkaa kuvailla päivittäisiä harrastuksiaan ravintoloiden pöytävarauksien suorittamisesta ja videokasettien vuokraamisesta ihmisten kiduttamiseen ja tappamiseen. Kirjassa Batemanin tajunta katkeilee aika-ajoin luvuilla, joissa Bateman puhuttelee kirjan lukijaa kritisoiden 1980-luvun muusikoita, kuten Genesistä, Huey Lewis and the Newsia tai Whitney Houstonia.
Tarinan edetessä Batemanin ote todellisuudesta hajoaa, ja hänen murhistaan alkaa tulla yhä väkivaltaisempia ja monimutkaisempia, jolloin ne vaihtelevat yksinkertaisista väkivallan tuotoksista kidutuksiin, raiskauksiin, uhrien silpomiseen, kannibalismiin ja nekrofiliaan. Hän alkaa satunnaisesti vitsailla sarjamurhaajista tavallisissa keskusteluissa ja tunnustaa murhiaan työkavereilleen, jotka useimmiten ajattelevat sen olevan vain taas uusi esimerkki Batemanin sairaasta huumorintajusta.
Patrickin vainoharhaisuus saa hänet esimerkiksi näkemään aamiaismuron haastateltuna keskusteluohjelmassa, ihmisenmuotoisen puiston penkin vakoilemassa häntä ja demonisen pankkiautomaatin käskemässä häntä tappamaan kissoja. Nämä tapahtumat demonstroivat hyvin Patrickin mielentilaa, ja ne myös luovat mietteen siitä, tekikö Bateman näitä murhia ollenkaan ja oliko hän hullu alun alkaenkaan.
Henkilöhahmot

Patrick Bateman
Evelyn Williams (Batemanin morsian)
Timothy Price (Batemanin paras ystävä ja kollega)
Paul Owen (Batemanin kollega)
Jean (Batemanin sihteeri, joka on rakastunut häneen)
Luis Carruthers (Batemanin kaappihomoseksuaali työtoveri, joka on myös rakastunut häneen)
Courtney Lawrence (Luisin tyttöystävä, jolla on salasuhde Batemanin kanssa)
Craig McDermott (Batemanin kollega)
David Van Patten (Batemanin kollega, joka on osa hänen pääkaveripiiriään)
Christy (Prostituoitu, jota Bateman vahingoittaa seksuaalisesti useaan otteeseen)
Marcus Halberstram (Batemanin kollega; Paul Owen sekoittaa useasti Batemanin Marcusiin)
Donald Kimball (Yksityisetsivä, joka palkataan tutkimaan Paul Owenin katoamista)
Tom Cruise (Bateman asuu samalla korttelilla kuin Cruise ja törmää häneen rakennuksen hississä)
Sean Bateman (Batemanin pikkuveli)
Paul Denton (Paul Owenin ystävä, joka on seksuaalisesti kiinnostunut Sean Batemanista)
Christopher Armstrong (Batemanin kollega Pierce & Pierce -yhtiössä)
Donald Trump (jonka elämäntyötä ja -tyyliä Bateman ihailee)
Anni-Linnea Alanen

| Anni-Linnea Alanen |
| --- | --- |
 Alanen alle 23-vuotiaiden EM-kilpailuissa 2023 Espoossa.
Henkilötiedot
Syntynyt: 11. marraskuuta 2002 (ikä 21) Vähäkyrö
Kansalaisuus:   Suomi
Uran tiedot
Pituus:  172 cm
Paino:  70 kg
Laji:  keihäänheitto
Seura:  Oulun Pyrintö
Valmentaja:  Martin Grandell
Saavutukset
Ennätykset:  600 g keihäs: 62,45 m 500 g keihäs: 57,12 m
 Tietolaatikko päivitetty 17. heinäkuuta 2023 
Anni-Linnea Katariina Alanen (s. 11. marraskuuta 2002 Vähäkyrö) on suomalainen keihäänheittäjä. Hän edustaa Oulun Pyrintöä ja häntä valmentaa Martin Grandell. Aiemmin hän edusti Vaasan Vasamaa ja häntä ovat valmentaneet isänsä Marko Alanen, Mikaela Ingberg ja Petteri Piironen. Hänen ennätyksensä on vuonna 2023 heitetty 62,45, joka on 22-vuotiaiden Suomen ennätys. Hänen nimissään on myös 19-vuotiaiden Suomen ennätys tuloksella 59,52.
Alanen saavutti pronssia alle 20-vuotiaiden EM-kilpailuissa Tallinnassa 2021 tuloksella 54,80. Samana vuonna käydyissä Nairobin alle 20-vuotiaiden MM-kilpailuissa hän oli yhdestoista. Hän karsiutui loppukilpailusta Münchenin EM-kilpailuissa 2022. Alle 23-vuotiaiden EM-kilpailuissa 2023 hän saavutti pronssia tuloksella 56,67. Hän karsiutui vuonna 2024 loppukilpailusta sekä Rooman EM-kilpailuissa että Pariisin olympialaisissa.
Alanen saavutti Kalevan kisoissa kultaa 2023 ja 2024 sekä hopeaa 2021.
Kultainen keihäs -kilpailun Alanen on voittanut neljä kertaa peräkkäin vuosina 2021, 2022, 2023 ja 2024.